Modder en Bloed wen by die Amerikaanse Filmfees! - Artsvark
Modder en Bloed wen by die Amerikaanse Filmfees!
Modder en Bloed het op 26 Februarie vanjaar die gesogte Audience Choice-toekenning vir die beste dramafilm gewen. Sean Else was in Sedona om die toekenning in ontvangs te neem en dit as ’n geweldige spanpoging beskryf waartoe elkeen bygedra het wat met dié film gemoeid was.
“Dit is wonderlik om die erkenning en waardering van ’n gehoor buite Suid-Afrika te kry. Dié toekennings weeg swaarder omdat dit deur die publiek ingestem word.” – Sean Else (skrywer, regisseur en vervaardiger).
Dit is die vierde internationale filmfees waar Modder En Bloed in die amptelike kompetisie verkies is, en die eerste kompetisietoekenning.
“Om tydens feeste die wêreld oor te kan wys, is ’n wonderlike huldeblyk aan elkeen wat met die produksie daarvan gemoeid was, en dit help beslis met internasionale verkope en verspreiding.” – Llewelynn Greeff (vervaardiger).